**Ministru kabineta noteikumu projekta**

**„Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”” (turpmāk – Projekts) sagatavots, lai precizētu tiesisko regulējumu attiecībā uz publiskā finansējuma piešķiršanas kārtību konkursam pieteikto filmu nozares projektiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ņemot vērā Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014) un Filmu likuma 9.panta trešo daļu, nepieciešams precizēt Ministru kabineta 2010.gada 12.oktobra noteikumus Nr.975 „Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975), nosakot, kādām darbībām šo noteikumu ietvaros piešķir finansējumu, kādiem filmu nozares projektu izdevumiem var piemērot Regulā Nr.651/2014 noteiktās izdevumu teritoriālās saistības, kā arī precizējot filmu nozares projektu vērtēšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta 1.punkts paredz MK noteikumu Nr.975 3.1.apakšpunktā precizēt, kādām darbībām tiek piešķirts publiskais finansējums konkursam pieteikto filmu nozares projektiem, kas arī ir uzskatāmas par filmu nozares projekta kopējām attiecināmajām izmaksām, lai nevienam nebūtu šaubu, ka darbības, kurām piešķir publisko finansējumu, ir uzskatāmas par attiecināmajām izmaksām Regulas Nr.651/2014 izpratnē. Par konkursam pieteikto filmu nozares projekta kopējām attiecināmajām izmaksām ir uzskatāms Latvijas spēlfilmu, dokumentālo filmu un animācijas filmu projektu producēšanas, pirmsproducēšanas (scenārija rakstīšana un izstrāde) un izplatīšanas, tai skaitā filmu projektu popularizēšanas piešķirtais publiskais finansējums.  MK noteikumu Nr.975 19.1.apakšpunkts nosaka, ka šo noteikumu 3.1.apakšpunktā minētajam Latvijas filmas veidošanas projektam piešķirto atbalstu var apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā vai individuālajā projektā, nepārsniedzot maksimāli pieļaujamo atbalsta intensitāti, kas noteikta Regulas Nr.651/2014 54.panta 6.punktā, vai apmēru, kas noteikts Eiropas Komisijas lēmumā, ievērojot nosacījumu, ka kopējais piešķirtā finansējuma apmērs neatkarīgi no publiskā finansējuma avota nepārsniedz 50% no projekta kopējām attiecināmajām izmaksām, kas veiktas par pakalpojumu apmaksu Latvijā reģistrētiem pakalpojumu sniedzējiem un veido ne mazāk kā 80% no filmas kopējā budžeta. Līdzīgi MK noteikumu Nr.975 19.2.apakšpunkts nosaka, ka 19.punktā noteiktais ir piemērojams, ja kopējais piešķirtā finansējuma apmērs neatkarīgi no publiskā finansējuma avota sarežģītas filmas veidošanai nepārsniedz 80% no projekta kopējām attiecināmajām izmaksām, kas veiktas par pakalpojumu apmaksu Latvijā reģistrētiem pakalpojumu sniedzējiem un veido ne mazāk kā 80% no filmas kopējā budžeta. No minētā secināms, ka teritoriālā piesaiste (kopējās attiecināmajās izmaksas, kas veiktas par pakalpojumu apmaksu Latvijā reģistrētiem pakalpojumu sniedzējiem) tiek aprēķināta no visa filmas kopējā budžeta. Tas nav samērīgi pret filmu veidotājiem, prasot 80% no visa filmas kopējā budžeta izlietot Latvijā, kaut valsts atbalsts filmas veidošanai ir ievērojami mazāks. Projekta 2.punkts paredz precizēt MK noteikumu Nr.975 19.1. un 19.2.apakšpunktu, nosakot, no kā tiek aprēķināts piešķiramais publiskais finansējums un tā maksimālais apmērs, kas ir 50% apmērā no projekta kopējām attiecināmajām izmaksām, bet sarežģītas filmas gadījumā publiskais finansējums nepārsniedz 80% no projekta kopējām attiecināmajām izmaksām. Projekta 2.punkts nosaka, ka MK noteikumu Nr.975 19.1. un 19.2.apakšpunktā noteiktajos gadījumos ne mazāk kā 80% no piešķirtā finansējuma apmēra tiek izlietots pakalpojumu apmaksai Latvijā reģistrētiem pakalpojumu sniedzējiem, tādējādi nodrošinot, ka lielākā daļa no piešķirtā finansējuma apmēra tiek izlietota Latvijā, nevis aizplūst uz citām valstīm.  Projekta 3.punkts paredz papildināt MK noteikumu Nr.975 34.punktu, norādot, ka ekspertu komisija, sniedzot atzinumu Nacionālā kino centra vadītājam, ņem vērā projekta iesniedzēja norādīto informāciju par to, vai projekts ir saņēmis vai plānot saņemt citu publisko finansējumu. Tas ir svarīgi pie konkursam pieteikto filmu nozares projekta publiskā finansējuma piešķiršanas lēmuma pieņemšanas, jo atbilstoši Regulas Nr.651/2014 54.panta 6.punktam, publiskā finansējuma piešķīrējam ir jāaprēķina projekta finansējuma intensitāte un tas, vai projekts nav uzsākts īstenot pirms visas atbalsta piešķirošās institūcijas ir pieņēmušas lēmumu par atbalsta piešķiršanu. Minēto informāciju projekta iesniedzējs norāda, iesniedzot filmu nozares projektu konkursā saskaņā ar konkursa nolikumu. MK noteikumu Nr.975 11.punkts nosaka, ka projekta iesniedzējam ir jāizpilda Regulas Nr.651/2014 6.panta 2.punktā minētie nosacījumi par stimulējošo ietekmi, kā arī noteikums, ka projektu drīkst uzsākt īstenot tikai tad, kad visas atbalstu piešķirošās institūcijas ir pieņēmušas lēmumus par atbalstu piešķiršanu. Minētais ir jāņem vērā, ja projekta iesniedzējs plāno saņemt finansējumu no citām institūcijām.  Tāpat Projekta 3.punkts paredz precizēt MK noteikumu Nr.975 35.punktu, norādot, kurš brīdis uzskatāms par finansējuma piešķiršanas brīdi, nosakot, ka par finansējuma piešķiršanas brīdi uzskatāms datums, kad tiek pieņemts lēmums par finansējuma piešķiršanu projekta atbalstīšanai. Skaidri noteikts atbalsta piešķiršanas brīdis nodrošinātu, ka atbalsta saņēmējam būtu nepārprotami skaidrs, kad tam ir radušās likumīgas tiesības saņemt komercdarbības atbalstu. Savukārt atbalsta sniedzēja līmenī tiktu novērsts nelikumīga komercdarbības atbalsta sniegšanas risks. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz projektu iesniedzējiem, kuri pretendēs uz publisko finansējumu filmu nozares projektiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izmaksas tiek nodrošinātas esošā finansējuma ietvaros. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Eiropas Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. | | 2. | Citas starptautiskās saistības | Nav | | 3. | Cita informācija | Nav |      |  |  |  |  | | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | 1.panta 2.punkta a) un b) apakšpunkts | 1.punkts | *Pārņemts pilnībā* | *Stingrākas prasības nav paredzētas* | | 4.panta 1.punkta aa) apakšpunkts | 1.punkts | *Pārņemts pilnībā* | *Stingrākas prasības nav paredzētas* | | 54.pants | 1.punkts | *Pārņemts pilnībā* | *Stingrākas prasības nav paredzētas* | | 54.panta 4.punkts | 2.punkts | *Pārņemts pilnībā* | *Stingrākas prasības nav paredzētas* | | 54.panta 5.punkts | 1.punkts | *Pārņemts pilnībā* | *Stingrākas prasības nav paredzētas* | | 54.panta 6.punkts | 2.punkts | *Pārņemts pilnībā* | *Stingrākas prasības nav paredzētas* | | 54.panta 7.punkts | 2.punkts | *Pārņemts pilnībā* | *Stingrākas prasības nav paredzētas* | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas 651/2014 54.panta 6. un 7.punktā ir paredzēta rīcības brīvība dalībvalstīm noteikt atbalsta apmēru.  Regulas 651/2014 54.panta 6.punkts nosaka, ka atbalsta intensitāte nevar pārsniegt 50% no attiecināmajām izmaksām. Projekta 2.punktā ir noteikts, ka projektam kopējais piešķirtais finansējuma apmērs nepārsniedz 50%.  Regulas 651/2014 54.panta 7.punkts paredz iespēju palielināt atbalsta intensitāti. Projekta 2.punktā noteikts, ka kopējais piešķirtais finansējuma apmērs neatkarīgi no publiskā finansējuma avota sarežģītas filmas veidošanai var tikt palielināts, nepārsniedz 80% no projekta kopējām attiecināmajām izmaksām.  Regulas 651/2014 54.panta 4.punkts paredz, ka maksimālais izdevumu apjoms, kuram var piemērot izdevumu teritoriālās saistības, nekādā gadījumā nepārsniedz 80% no kopējā producēšanas budžeta. Projekta 2.punktā noteikts, ka vismaz 80% no piešķirtā publiskā finansējuma apmēra tiek veiktas par pakalpojumu apmaksu Latvijā reģistrētiem pakalpojumu sniedzējiem.  Minētie atbalsta apmēri izvēlēti, ņemot vērā līdzšinējo pieredzi un situāciju nozarē, kā arī salīdzinājumā ar to, kāds atbalsta apmērs piemērots Lietuvā un Igaunijā. | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav | | | | Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes laikā Projektā paredzētais regulējums saskaņots ar Latvijas Filmu padomi, Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes ir notikusi Latvijas Filmu padomes sēde, kurā MK noteikumu Nr.975 grozījumu nepieciešamība ir pārrunāta un atbalstīta (Latvijas Filmu padomes 2019.gada 27.marta sēdes protokols Nr.2019/3). |
| 3. | Sabiedrības līdzdalības rezultāti | Latvijas Filmu padome, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība atbalsta Projektā paredzēto regulējumu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Mednis 67358859

[Edgars.Mednis@km.gov.lv](mailto:Edgars.Mednis@km.gov.lv)